5. ทรัพย์สินที่ใช้ในการประกอบธุรกิจ

5.1 สินทรัพย์ถาวรหลักที่ใช้ในการประกอบธุรกิจ

  บริษัทหลักทรัพย์ ซีมิโก้ จำกัด (มหาชน) ได้โอนสินทรัพย์ที่ใช้ในการดำเนินงาน ได้แก่
  ระบบข้อมูลสารสนเทศ อุปกรณ์สำนักงานต่าง ๆ ตลอดจนสัญญาเช่าพื้นที่
  สัญญาเช่าทรัพย์สินและสัญญาบริการต่างๆให้แก่บริษัทหลักทรัพย์ เคที ซีมิโก้ จำกัด เมื่อวันที่ 1
  พฤษภาคม 2552 ตามแผนร่วมลงทุนเพื่อพัฒนาธุรกิจหลักทรัพย์กับธนาคารกรุงไทย จำกัด
  ทำให้คงเหลือสินทรัพย์ที่ใช้ในการดำเนินงานของบริษัทฯ ดังนี้

  1. สินทรัพย์ที่บริษัท เช่า และเช่าซื้อ ได้แก่ พื้นที่อาคารสำนักงาน และยานพาหนะ

  2. สินทรัพย์ที่บริษัทเป็นเจ้าของกรรมสิทธิ์ ได้แก่ อุปกรณ์สำนักงาน

สินทรัพย์ที่ใช้ในการดำเนินงาน ณ 31 ธันวาคม 2552

  ----------------------------- -------------- --------------- ----------
  ประเภท/ลักษณะทรัพย์สิน            ลักษณะกรรมสิทธิ   มูลค่า (ล้านบาท)   ภาระผูกพัน

  อุปกรณ์สำนักงาน                  เป็นเจ้าของ      0.37            ไม่มี

  รวม                                          0.37            
  ----------------------------- -------------- --------------- ----------

รายละเอียดสินทรัพย์ที่บริษัทเช่า

  ------------------ ----------------- ---------- ------------------ ------------- -----------
  ประเภท             คู่สัญญา             พื้นที่        กำหนดระยะเวลาเช่า   ค่าเช่าต่อเดือน   รูปแบบสัญญา
                                       (ต.ร.ม.)                                    

  ชั้น 16              บริษัทหลักทรัพย์ เคที   87         1 พ.ค. 52 - 31     49,503        ต่อสัญญาทุกปี
  อาคารลิเบอร์ตี้สแควร์   ซีมิโก้ จำกัด                    ม.ค. 53                          
  ห้อง 1601                                                                         

  รถยนต์ Toyota Lexus บริษัทมาสเตอร์       -          01 เม.ย. 51 - 30   130,000       -
  RX-401 ฌง-2843     คาร์เร้นเทิล จำกัด               มี.ค. 55                          
  ------------------ ----------------- ---------- ------------------ ------------- -----------

ทรัพย์สินรอการขาย

บริษัทฯ รับโอนที่ดิน 3 แปลงและสิทธิการเป็นสมาชิกสนามกอล์ฟ 1
สิทธิเพื่อชำระหนี้จากลูกหนี้เงินให้กู้ยืมเพื่อซื้อหลักทรัพย์ และรับโอนที่ดิน 2
แปลงจากลูกหนี้เพื่อชำระหนี้ตั๋วแลกเงินที่ครบกำหนดแต่ผู้ออกไม่สามารถไถ่ถอนคืนได้ดังรายละเอียดต่อไปนี้

+----------------+-------------------+----------------------+--------+
| เอก            | สถานที่ตั้ง           | เนื้อที่                 | มูลค่า   |
| สารกรรมสิทธิ์เลขที่ |                   |                      | ตามบัญชี |
|                |                   |                      |        |
|                |                   |                      | (ล     |
|                |                   |                      | ้านบาท) |
+----------------+-------------------+----------------------+--------+
| โฉนดที่ดินเลขที่    | ตำบลบางอ้อ         | 411 ตารางวา          | 0.69   |
| 19878          | อำเภอบ้านนา        |                      |        |
|                | นครนายก           |                      |        |
+----------------+-------------------+----------------------+--------+
| โฉนดที่ดินเลขที่    | ตำบลบางพระ        | 5 ตารางวา            | 0.02   |
| 43424          | อำเภอศรีราชา ชลบุรี  |                      |        |
+----------------+-------------------+----------------------+--------+
| โฉนดที่ดินเลขที่    | ตำบลบ้านเหมือง      | 436 ตารางวา          | 2.18   |
| 73102          | อำเภอเมืองชลบุรี     |                      |        |
|                | ชลบุรี              |                      |        |
+----------------+-------------------+----------------------+--------+
| สิทธิการเป       | เนเชอร            | จำนวน 1 บัตรสมาชิก     | 0.11   |
| ็นสมาชิกสนามกอล์ฟ | ัลปาร์ครีสอร์ทกอล์ฟคลับ |                      |        |
+----------------+-------------------+----------------------+--------+
| โฉนดที่ดินเลขที่    | ตำบลป่าคลอก        | 26 ไร่ 93.1 ตารางวา   | 157.31 |
| 33552 , 33553  | อำเภอถลาง ภูเก็ต    |                      |        |
+----------------+-------------------+----------------------+--------+
| รวม            |                   |                      | 160.31 |
+----------------+-------------------+----------------------+--------+

บริษัทหลักทรัพย์จัดการกองทุนรวม ซีมิโก้ จำกัด

สินทรัพย์ที่ใช้ในการดำเนินงาน

+----------------------+--------+--------+--------+--------+---------+
| รายการ               | ราคาทุน | มูลค่า   | อายุกา  | อายุใช  | อายุก    |
|                      |        | ตามบัญชี | รใช้งาน | ้งานแล้ว | ารใช้งาน |
|                      | (ล     |        |        |        |         |
|                      | ้านบาท) | ณ 31   | เฉลี่ย   | เฉลี่ย   | ที่เ      |
|                      |        | ธ.ค.   | (ปี)    | (ปี)    | หลือเฉลี่ย |
|                      |        | 52     |        |        | (ปี)     |
+----------------------+--------+--------+--------+--------+---------+
| ส่วนปรับปรุงสำนักงาน     | 2.01   | 0.95   | 5      | 2.62   | 2.38    |
+----------------------+--------+--------+--------+--------+---------+
| อุปกรณ์คอมพิวเตอร์       | 4.28   | 0.74   | 3      | 2.51   | 0.49    |
+----------------------+--------+--------+--------+--------+---------+
| เครื่องใช้สำนักงาน       | 1.51   | 0.87   | 5      | 2.40   | 2.60    |
+----------------------+--------+--------+--------+--------+---------+
| เฟอร์นิเจอร์และติดตั้ง     | 0.61   | 0.26   | 5      | 2.72   | 2.28    |
+----------------------+--------+--------+--------+--------+---------+
| รถยนต์                | 0.93   | 0.40   | 5      | 2.88   | 2.12    |
+----------------------+--------+--------+--------+--------+---------+
| งานระหว่างทำ          | -      | -      |        |        |         |
+----------------------+--------+--------+--------+--------+---------+
| รวม                  | 9.34   | 3.22   |        |        |         |
+----------------------+--------+--------+--------+--------+---------+

รายละเอียดสินทรัพย์ที่บริษัทเช่า

  ------------------ -------------- ---------- ------------------ ------------- -----------
  ประเภท             คู่สัญญา          พื้นที่        กำหนดระยะเวลาเช่า   ค่าเช่าต่อเดือน   รูปแบบสัญญา
                                    (ต.ร.ม.)                                    

  ห้อง 801A           บริษัท เอ.จี      250        1 ก.ค. 50 – 31     142,250       ต่อสัญญาทุก 3
  อาคารลิเบอร์ตี้สแควร์   ยูเนี่ยน จำกัด                ม.ค. 53                          ปี
  ------------------ -------------- ---------- ------------------ ------------- -----------

การตั้งสำรองค่าเผื่อการด้อยค่าของทรัพย์สิน

บริษัทฯ มีนโยบายในการตั้งสำรองค่าเผื่อการด้อยค่าของทรัพย์สินตามประกาศของสภาวิชาชีพบัญชีที่
86/2551 เรื่อง มาตรฐานการบัญชี ฉบับที่ 36 (ปรับปรุง 2550) การด้อยค่าของสินทรัพย์ ลงวันที่
12 พฤศจิกายน 2551

2.  เงินให้กู้ยืมเพื่อซื้อหลักทรัพย์

  ในเดือนพฤษภาคม 2552 บริษัทได้โอนเงินให้กู้ยืมเพื่อซื้อหลักทรัพย์ไปยังบริษัทหลักทรัพย์ เคที
  ซีมิโก้ จำกัด พร้อมกับการโอนธุรกิจหลักทรัพย์ คงเหลือบัญชีลูกหนี้อื่น ได้แก่
  ลูกหนี้ที่อยู่ระหว่างดำเนินคดี ลูกหนี้ผ่อนชำระ ซึ่งบริษัทได้ทำสัญญามอบหมายให้บริษัทหลักทรัพย์
  เคที ซีมิโก้ จำกัด เป็นผู้ติดตามและทวงถามบัญชีลูกหนี้ดังกล่าว

  บริษัทได้ตั้งสำรองค่าเผื่อหนี้สงสัยจะสูญสำหรับลูกหนี้ธุรกิจหลักทรัพย์จากบัญชีเครดิตบาลานซ์ที่มีปัญหาตั้งแต่ปลายปี
  2551 เพิ่มขึ้น 36 ล้านบาท ในปี 2552 อย่างไรก็ดี
  ลูกหนี้กลุ่มดังกล่าวได้ชำระหนี้บางส่วนประมาณ 32 ล้านบาทในปีที่ผ่านมา โดย ณ 31 ธันวาคม
  2552 บริษัท
  ได้ตั้งสำรองค่าเผื่อหนี้สงสัยจะสูญไว้เพียงพอกับลูกหนี้ค้างชำระเงินต้นและดอกเบี้ยแล้วเป็นจำนวนประมาณ
  286 ล้านบาท

  นโยบายการให้กู้ยืมเงินเพื่อซื้อหลักทรัพย์

  นับแต่การโอนธุรกิจ ธุรกรรมเงินให้กู้ยืมเพื่อซื้อหลักทรัพย์ดำเนินการภายใต้บริษัทหลักทรัพย์ เคที
  ซีมิโก้ จำกัด ซี่งมีระเบียบการให้กู้ยืมเงินเพื่อซื้อหลักทรัพย์ในระบบ Credit Balance
  เพื่อให้ธุรกรรมการให้สินเชื่อเพื่อซื้อหลักทรัพย์มีระบบการปฏิบัติงานที่ถูกต้องตามประกาศของคณะกรรมการกำกับหลักทรัพย์และตลาดหลักทรัพย์
  และตลาดหลักทรัพย์แห่งประเทศไทย รวมถึงนโยบายของบริษัท
  โดยคำนึงถึงการบริหารความเสี่ยงเป็นสำคัญ บริษัทหลักทรัพย์ เคที ซีมิโก้ จำกัด
  กำหนดนโยบายการให้กู้ยืมเงินเพื่อซื้อหลักทรัพย์ และการบริหารความเสี่ยงที่เกี่ยวข้องในเรื่อง
  การพิจารณาเปิดบัญชีลูกค้า การเรียกหลักประกันเงินสด
  หรือหลักทรัพย์จดทะเบียนเป็นหลักประกันก่อนการซื้อขาย
  การเรียกทรัพย์สินมาวางเพิ่มและการบังคับขายทรัพย์สิน
  การกำหนดรายชื่อหลักทรัพย์ที่อนุญาตให้ซื้อขายในระบบ Credit Balance
  ในอัตรามาร์จิ้นที่เหมาะสมสำหรับแต่ละหลักทรัพย์โดยพิจารณาปัจจัยพื้นฐาน สภาพคล่อง
  และความผันผวนของราคาหลักทรัพย์เป็นหลัก
  การกำหนดอัตราดอกเบี้ยเงินกู้ที่เหมาะสมกับสถานการณ์
  และกำหนดอัตราดอกเบี้ยเงินกู้ในกลุ่มหลักทรัพย์ที่ให้ความสนใจเป็นพิเศษ
  ภายใต้การบริหารและดูแลของคณะอนุกรรมการพิจารณาเครดิตบาลานซ์และคณะอนุกรรมการบริหารความเสี่ยง

  นโยบายการควบคุมดูแลและติดตามหนี้

  บริษัทหลักทรัพย์ เคที ซีมิโก้ จำกัด มีการติดตามควบคุมดูแลการซื้อขายหลักทรัพย์ของลูกค้า
  ให้เป็นไปตามระเบียบปฏิบัติที่กำหนดไว้ อย่างไรก็ดี ในกรณีที่ลูกค้ามีการผิดนัดชำระราคา
  ทั้งบัญชีเงินสด และบัญชี Credit Balance ส่วนชำระราคา
  ฝ่ายปฏิบัติการหลักทรัพย์จะดำเนินการติดตามทวงถามลูกหนี้ให้นำเงินมาชำระยอดหนี้ที่ค้าง
  หรือชำระเงินค่างวดตามสัญญาผ่อนชำระให้ครบตามกำหนด
  ตลอดจนถึงขั้นดำเนินการฟ้องร้องในศาล

  นโยบายการบัญชี

  1) การรับรู้รายได้

  ค่านายหน้าจากการซื้อขายหลักทรัพย์ถือเป็นรายได้ ณ วันที่เกิดรายการ

  ดอกเบี้ยจากเงินให้กู้ยืมเพื่อซื้อหลักทรัพย์ ถือเป็นรายได้ตามเกณฑ์คงค้าง
  เว้นแต่มีความไม่แน่นอนในการเรียกเก็บเงินต้นและดอกเบี้ย
  จึงหยุดรับรู้รายได้ดอกเบี้ยดังกล่าวตามเกณฑ์คงค้าง
  โดยกรณีดังต่อไปนี้ถือว่ามีความไม่แน่นอนในการเรียกเก็บเงินต้นและดอกเบี้ย

-   ลูกหนี้เงินให้กู้ยืมและลูกหนี้ทั่วไปที่มีหลักประกันต่ำกว่ามูลหนี้

-   ลูกหนี้ผ่อนชำระรายที่มีงวดการชำระเงินไม่เกินทุกสามเดือน
    ซึ่งค้างชำระเงินต้นหรือดอกเบี้ยตั้งแต่สามเดือนขึ้นไป

-   ลูกหนี้ผ่อนชำระรายที่มีงวดการชำระเงินเกินกว่าทุกสามเดือน
    เว้นแต่มีหลักฐานที่ชัดเจนและมีความเป็นไปได้ค่อนข้างแน่ที่บริษัทจะได้รับชำระหนี้ทั้งหมด

-   ลูกหนี้สถาบันการเงินที่มีปัญหา

-   ลูกหนี้อื่นที่ค้างชำระตั้งแต่สามเดือนขึ้นไป

  2) การตั้งสำรองค่าเผื่อหนี้สงสัยจะสูญ

  บริษัทตั้งค่าเผื่อหนี้สงสัยจะสูญโดยการประเมินฐานะของลูกหนี้แต่ละรายโดยพิจารณาความเสี่ยงในการเรียกชำระและมูลค่าของหลักทรัพย์ที่ใช้ค้ำประกัน
  และตั้งค่าเผื่อหนี้สงสัยจะสูญเมื่อหนี้นั้นมีหลักประกันไม่เพียงพอ
  และ/หรือมีโอกาสที่จะได้รับชำระคืนไม่ครบ ทั้งจำนวน
  ซึ่งบริษัทมีการจัดชั้นหนี้และการตั้งสำรองตามหลักเกณฑ์ดังนี้

  มูลหนี้จัดชั้นสูญ หมายถึง

-   มูลหนี้ของลูกหนี้ที่ได้ติดตามทวงถามจนถึงที่สุดแล้ว แต่ไม่ได้รับการชำระหนี้
    และบริษัทได้ดำเนินการจำหน่ายหนี้สูญจากบัญชีลูกหนี้ตามกฎหมายภาษีอากรแล้ว

-   มูลหนี้ที่บริษัทได้ทำสัญญาปลดหนี้ให้

  มูลหนี้จัดชั้นสงสัย หมายถึง มูลหนี้เฉพาะส่วนที่สูงเกินว่าหลักประกันของลูกหนี้ที่เข้าลักษณะดังนี้

-   ลูกหนี้ทั่วไป ลูกหนี้สถาบันการเงินที่มีปัญหา และลูกหนี้อื่นที่มีหลักประกันต่ำกว่ามูลหนี้

-   ลูกหนี้ผ่อนชำระที่มีงวดการชำระเงินไม่เกิน 3 เดือน
    ซึ่งค้างชำระเงินต้นหรือดอกเบี้ยตั้งแต่สามเดือนขึ้นไป

-   ลูกหนี้ผ่อนชำระรายที่มีงวดการชำระเงินเกินกว่าทุกสามเดือน
    เว้นแต่มีหลักฐานที่ชัดเจนและมีความเป็นไปได้ค่อนข้างแน่ที่บริษัทจะได้รับชำระหนี้ทั้งหมด

  ทั้งนี้ บริษัท ตัดจำหน่ายลูกหนี้จัดชั้นสูญออกจากบัญชีทันทีที่พบรายการ
  และตั้งค่าเผื่อหนี้สงสัยจะสูญในอัตราไม่ต่ำกว่าร้อยละหนึ่งร้อยของมูลหนี้จัดชั้นสงสัยทั้งจำนวน
  ซึ่งเงื่อนไขดังกล่าวข้างต้นเป็นไปตามหลักเกณฑ์ที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์
  ตามหนังสือที่ กธ. 33/2543 ลงวันที่ 25 สิงหาคม 2543 ซึ่งแก้ไขเพิ่มเติมตามหนังสือที่ กธ.
  5/2544 ลงวันที่ 15 กุมภาพันธ์ 2544

  ณ 31 ธันวาคม 2552 บริษัทหลักทรัพย์ เคที ซีมิโก้ จำกัด
  มีลูกหนี้ธุรกิจหลักทรัพย์ที่ระงับการรับรู้รายได้ตามเกณฑ์คงค้างจำนวนหนึ่งซึ่งได้ตั้งสำรองค่าเผื่อหนี้สงสัยจะสูญไว้เต็มจำนวนแล้ว

3.  เงินลงทุนในหลักทรัพย์

  บริษัทหลักทรัพย์ ซีมิโก้ จำกัด (มหาชน) และบริษัทในกลุ่ม (บริษัทหลักทรัพย์จัดการกองทุนรวม
  ซีมิโก้ จำกัด และบริษัทหลักทรัพย์ เคที ซีมิโก้ จำกัด)
  มีนโยบายในการลงทุนเพื่อมุ่งสร้างผลตอบแทนที่ดี มีการ
  กระจายความเสี่ยงไม่ให้เกิดการกระจุกตัวในหลักทรัพย์ใดหลักทรัพย์หนึ่งเกินควร
  โดยพิจารณาถึงความเหมาะสมของโอกาสในการลงทุน ณ เวลานั้น
  ทั้งในด้านผลตอบแทนที่คาดว่าจะได้รับและความเสี่ยงที่จะเกิดขึ้นเป็นสำคัญ

  สำหรับบริษัทหลักทรัพย์ ซีมิโก้ จำกัด (มหาชน)
  ภายหลังการโอนธุรกิจหลักทรัพย์ไปยังบริษัทหลักทรัพย์ เคที ซีมิโก้ จำกัด
  บริษัทเน้นการประกอบธุรกิจหลักคือการลงทุน โดยจะเป็นการลงทุนในลักษณะการจัดตั้ง Private
  Equity
  กับนักลงทุนต่างชาติเพื่อลงทุนในสินทรัพย์ที่สามารถเพิ่มผลตอบแทนต่อผู้ถือหุ้นในระยะยาวโดยการลงทุนรูปแบบใหม่โดยมีเป้าหมายผลตอบแทนไม่ต่ำกว่าร้อยละ
  12 หรือการขยายฐานธุรกิจไปประเทศเพื่อนบ้านในแถบอินโดจีน โดยในเดือนเมษายน 2552
  บริษัทได้เข้าลงทุนในหุ้นสามัญของบริษัท Thanh Cong Securities Joint StockCompany
  บริษัทหลักทรัพย์ในเวียดนาม มูลค่าเงินลงทุน 156 ล้านบาท สัดส่วนการถือหุ้นร้อยละ 18.88
  ของหุ้นที่ออกแล้วทั้งหมด (คาดว่าจะขายเงินลงทุนดังกล่าวให้แก่บริษัทหลักทรัพย์ เคที ซีมิโก้
  จำกัด ภายในไตรมาสสามปี 2553)

  สำหรับธุรกรรมการซื้อขายหลักทรัพย์เพื่อบัญชีบริษัท ดำเนินการภายใต้ บริษัทหลักทรัพย์ เคที
  ซีมิโก้ จำกัด
  เพื่อการลงทุนในหลักทรัพย์และบริหารเงินทุนเพื่อก่อให้เกิดผลประโยชน์ตอบแทนแก่บริษัท
  บริษัทได้กำหนดนโยบายการลงทุนไว้อย่างชัดเจน
  เพื่อใช้เป็นแนวทางปฏิบัติสำหรับการค้าหลักทรัพย์เพื่อบัญชีของบริษัท
  โดยนโยบายดังกล่าวมีความสอดคล้องกับการกำกับดูแลตามประกาศที่เกี่ยวข้องกับสำนักงานคณะกรรมการกำกับหลักทรัพย์และตลาดหลักทรัพย์
  นอกจากนี้ บริษัทได้กำหนดมาตรการบริหารความเสี่ยงการลงทุนในหลักทรัพย์
  เพื่อให้การลงทุนเป็นไปอย่างโปร่งใส เพื่อเป็นการป้องกันความเสี่ยง
  โดยในนโยบายและวิธีปฏิบัติได้กำหนดหลักเกณฑ์จำกัดวงเงินการลงทุน
  จำกัดวงเงินลงทุนคงค้างแต่ละวัน (Overnight limit) รวมถึงการตัดผลขาดทุนจากการลงทุน
  เพื่อบรรเทาความเสียหายจากการลดค่าของเงินลงทุนไว้ด้วย

  บริษัทหลักทรัพย์ ซีมิโก้ จำกัด (มหาชน)
  และบริษัทในกลุ่มถือปฏิบัติตามมาตรฐานการบัญชีที่เกี่ยวข้องกับเงินลงทุนในหลักทรัพย์
  ซึ่งสรุปได้ดังนี้

  นโยบายการบัญชี

1)  การรับรู้รายได้

  กำไร(ขาดทุน) จากการซื้อขายหลักทรัพย์ ถือเป็นรายได้หรือค่าใช้จ่าย ณ วันที่เกิดรายการ

  ดอกเบี้ยจากเงินลงทุนถือเป็นรายได้ตามเกณฑ์คงค้าง
  เงินปันผลจากเงินลงทุนถือเป็นรายได้เมื่อมีการประกาศจ่าย

2)  การแสดงรายการในงบการเงิน

  เงินลงทุนในหลักทรัพย์เพื่อค้าแสดงตามมูลค่ายุติธรรม
  บริษัทบันทึกการเปลี่ยนแปลงมูลค่าของหลักทรัพย์เป็นกำไรหรือขาดทุนในงบกำไรขาดทุน

  เงินลงทุนในหลักทรัพย์เผื่อขายทั้งที่ถือไว้เป็นเงินลงทุนชั่วคราวและระยะยาว
  แสดงตามมูลค่ายุติธรรม
  บริษัทบันทึกการเปลี่ยนแปลงมูลค่าของหลักทรัพย์ดังกล่าวเป็นรายการแยกต่างหากในส่วนของผู้ถือหุ้นจนกระทั่งจำหน่ายหลักทรัพย์จึงบันทึกการเปลี่ยนแปลงมูลค่านั้นในงบกำไรขาดทุน

  เงินลงทุนในตราสารหนี้ที่จะครบกำหนดชำระใน 1 ปี และที่จะถือไว้จนครบกำหนด
  แสดงมูลค่าตามวิธีราคาทุนตัดจำหน่าย
  บริษัทตัดจำหน่ายบัญชีส่วนเกิน/ส่วนต่ำกว่ามูลค่าตราสารหนี้ตามอัตราดอกเบี้ยแท้จริงซึ่งจำนวนที่ตัดจำหน่ายนี้จะแสดงเป็นรายการปรับกับรายได้ดอกเบี้ยรับ

  เงินลงทุนในตราสารทุนที่ไม่อยู่ในความต้องการของตลาดถือเป็นเงินลงทุนทั่วไป
  ซึ่งแสดงตามราคาทุนสุทธิจากค่าเผื่อการด้อยค่า (ถ้ามี) บริษัทบันทึกขาดทุนจากการด้อยค่า
  (ถ้ามี) ของเงินลงทุนในหลักทรัพย์เผื่อขาย และเงินลงทุนทั่วไปไว้ในงบกำไรขาดทุน
  เมื่อราคาตามบัญชีสูงกว่ามูลค่าที่คาดว่าจะได้รับถืน

  มูลค่ายุติธรรมของหลักทรัพย์ในความต้องการของตลาดคำนวณจากราคาเสนอซื้อหลังสุด ณ
  สิ้นวันทำการสุดท้ายของงวดของตลาดหลักทรัพย์แห่งประเทศไทย
  มูลค่ายุติธรรมของหน่วยลงทุนคำนวณจากมูลค่าสินทรัพย์สุทธิ (Net Asset Value)
  มูลค่ายุติธรรมของตราสารหนี้คำนวณโดยใช้อัตราผลตอบแทนเสนอซื้อล่าสุดของสมาคมตราสารหนี้ไทย

3)  การตั้งค่าเผื่อการลดค่าของเงินลงทุน

  บริษัทหลักทรัพย์ ซีมิโก้ จำกัด (มหาชน) และบริษัทในกลุ่ม
  ได้กำหนดนโยบายการตั้งค่าเผื่อการลดค่าของเงินลงทุน
  โดยเปรียบเทียบกับมูลค่ายุติธรรมของเงินลงทุน
  และบันทึกผลขาดทุนที่ยังไม่เกิดขึ้นจากการเปลี่ยนแปลงมูลค่ายุติธรรมของเงินลงทุนในหลักทรัพย์ประเภทเพื่อค้าไว้ในงบกำไรขาดทุน
  และเงินลงทุนในหลักทรัพย์ประเภทเผื่อขายไว้ในส่วนของผู้ถือหุ้น
  และมีการประเมินการด้อยค่าของเงินลงทุน เมื่อมีข้อบ่งชี้ได้ว่าเงินลงทุนนั้นจะเกิดการด้อยค่า
  ถ้ามูลค่าของเงินลงทุนตามบัญชีมีมูลค่าสูงกว่ามูลค่าที่จะได้รับคืน
  มูลค่าของเงินลงทุนที่ลดลงจะบันทึกเป็นผลขาดทุนจากการด้อยค่าในงบกำไรขาดทุน
  ซึ่งเป็นไปมาตรฐานบัญชีฉบับที่ 40 การบัญชีสำหรับเงินลงทุนในตราสารหนี้และตราสารทุน
  ที่กำหนดวิธีปฏิบัติทางบัญชีสำหรับเงินลงทุนในตราสารหนี้และตราสารทุนทุกประเภท
  ไม่ว่าเงินลงทุนนั้นจะเป็นเงินลงทุนชั่วคราว เงินลงทุนระยะยาว
  เงินลงทุนในความต้องการของตลาด หรือเงินลงทุนที่ไม่อยู่ในความต้องการของตลาด
  และครอบคลุมถึงการปฏิบัติทางบัญชีเกี่ยวกับการด้อยค่าของเงินลงทุนแต่ละประเภท
  ตามมาตรฐานการบัญชีฉบับที่ 36 (ปรับปรุง 2550) เรื่องการด้อยค่าของสินทรัพย์

  ณ วันที่ 31 ธันวาคม 2552 บริษัทหลักทรัพย์ ซีมิโก้ จำกัด (มหาชน)
  มีเงินลงทุนในหลักทรัพย์ทั้งตราสารหนี้และตราสารทุน มูลค่ายุติธรรมรวม 614 ล้านบาท
  และสำหรับบริษัทหลักทรัพย์ เคที ซีมิโก้ จำกัด
  มีเงินลงทุนในตราสารหนี้และตราสารทุนมูลค่ายุติธรรมรวม 113 ล้านบาท
  ซี่งได้ตั้งค่าเผื่อการปรับมูลค่าตามมูลค่ายุติธรรมของหลักทรัพย์นั้น ๆ ตามมาตรฐานการบัญชีแล้ว

3.  เงินลงทุนในบริษัทย่อย และบริษัทร่วม

  บริษัทมีนโยบายการลงทุนในบริษัทย่อยและบริษัทร่วมในเชิงกลยุทธ์
  เพื่อเป็นการสร้างและขยายเครือข่ายธุรกิจ
  ตลอดจนการขยายฐานลูกค้าและช่องทางการจัดจำหน่ายให้ครอบคลุม
  บริษัทจะลงทุนในบริษัทที่มีโอกาสและแนวโน้มการเติบโตที่ดี
  โดยบริษัทจะเข้าลงทุนเพื่อให้มีอำนาจในการกำหนดนโยบายการบริหารงานของบริษัทนั้น ๆ
  ให้ดำเนินไปตามแนวทางการดำเนินธุรกิจที่บริษัทกำหนด
  เพื่อสร้างมูลค่าเพิ่มสูงสุดให้กับธุรกิจของบริษัทและผู้ถือหุ้นเป็นสำคัญ
  ซี่งการลงทุนจะพิจารณาจากผลตอบแทนและความเสี่ยงในระยะยาว
  ตลอดจนความเหมาะสมและความสามารถในการทำกำไร และไม่มีความขัดแย้งทางผลประโยชน์

  บริษัท
  บันทึกเงินลงทุนในบริษัทย่อยและบริษัทร่วมที่แสดงไว้ในงบการเงินเฉพาะกิจการตามวิธีราคาทุน
  ตามมาตรฐานการบัญชีฉบับที่ 44 (ปรับปรุง 2550) เรื่อง
  งบการเงินรวมและงบการเงินเฉพาะกิจการ

  ในปี 2552 บริษัทฯได้ตั้งสำรองค่าเผื่อการด้อยค่า
  เงินลงทุนในบริษัทย่อยในงบการเงินเฉพาะกิจการ คือ
  เงินลงทุนในบริษัทหลักทรัพย์จัดการกองทุนรวม ซีมิโก้ จำกัด จำนวน 21
  ล้านบาทเนื่องจากบริษัทย่อยซึ่งอยู่ในช่วงเริ่มต้นธุรกิจยังมีผลขาดทุนสะสม

รายชื่อบริษัทย่อย และบริษัทร่วม ณ วันที่ 31 ธันวาคม 2552

+---------+------------+---------+-----+------+------+------+------+
| ชื่อบริษัท  | สถานที่ตั้ง    | ประ     | ปร  | จ    | จำน  | มูลค่า | สัดส่ว |
|         |            | เภทธุรกิจ | ะเภ | ำนวน | วนหุ้น | เงิน  | นการ |
|         |            |         | ทหุ้น | หุ้นที่อ |      | ลงทุน |      |
|         |            |         |     | อกจำ | ที่ถือ  | (ล้าน | ถือหุ้น |
|         |            |         |     | หน่าย |      | บาท) | (ร้อ  |
|         |            |         |     |      |      |      | ยละ) |
+=========+============+=========+=====+======+======+======+======+
| บริษัทย่อย | ชั้น 8       | หลักทรัพย์ | ส   | 18   | 18   | 12   | 10   |
|         |            |         | ามัญ | ,000 | ,000 | 0.00 | 0.00 |
| บริษ     | เลขที่ 287   | ปร      |     | ,000 | ,000 |      |      |
| ัทหลักทรัพ | อ          | ะเภทการ |     |      |      |      |      |
| ย์จัดการก | าคารลิเบอร์ตี้ | จัดการกอ |     |      |      |      |      |
| องทุนรวม | สแควร์ สีลม  | งทุนรวมแ |     |      |      |      |      |
| ซีมิโก้    | แขวงสีลม    | ละกองทุน |     |      |      |      |      |
| จำกัด*   | เขตบางรัก   | ส่วนบุคคล |     |      |      |      |      |
|         | กรุงเทพฯ    |         |     |      |      |      |      |
+---------+------------+---------+-----+------+------+------+------+
| บริษัทร่วม | ชั้น 16 เลขที่ | หลักทรัพย์ | ส   | 186  | 92   | 93   | 4    |
|         | 287        |         | ามัญ | ,400 | ,169 | 7.51 | 9.45 |
| บริษัท    | อ          |         |     | ,000 | ,000 |      |      |
| หลักทรัพย์ | าคารลิเบอร์ตี้ |         |     |      |      |      |      |
|         | สแควร์ สีลม  |         |     |      |      |      |      |
| เคที     | แขวงสีลม    |         |     |      |      |      |      |
| ซีมิโก้    | เขตบางรัก   |         |     |      |      |      |      |
| จำกัด    | กรุงเทพฯ    |         |     |      |      |      |      |
|         |            |         |     |      |      |      |      |
| (เดิมชื่อ  |            |         |     |      |      |      |      |
| “บริษัท   |            |         |     |      |      |      |      |
| หลักทรัพย์ |            |         |     |      |      |      |      |
| เคทีบี    |            |         |     |      |      |      |      |
| จำกัด”   |            |         |     |      |      |      |      |
| )**     |            |         |     |      |      |      |      |
+---------+------------+---------+-----+------+------+------+------+

หมายเหตุ : * เพิ่มทุน 80 ล้านบาท เรียกชำระ 25% เมื่อ 30 พฤศจิกายน 2552

** บริษัทหลักทรัพย์ เคที ซีมิโก้ จำกัด ลดผลขาดทุนสะสมจำนวน 353.52 ล้านบาท
โดยการลดทุนจดทะเบียนและทุนที่ชำระแล้ว จาก 1,864 ล้านบาท เป็น 1,537.8 ล้านบาท
โดยการลดมูลค่าหุ้นที่ตราไว้จาก 10 บาท เหลือ 8.25 บาท และโอนส่วนเกินมูลค่าหุ้น 27.32
ล้านบาท มาชดเชยผลขาดทุนสะสมดังกล่าว เมื่อ 2 พฤศจิกายน 2552

ณ วันที่ 31 ธันวาคม 2552 บริษัท มีตัวแทนเป็นกรรมการในบริษัทย่อย และบริษัทร่วม ดังนี้

+----------------------------------------------+-----------------------+
| บริษัทย่อย และบริษัทร่วม                           | กรรมการ               |
+==============================================+=======================+
| บริษัทย่อย                                      | 1. นายพินิจ พัวพันธ์       |
|                                              |                       |
|  บริษัทหลักทรัพย์จัดการกองทุนรวม ซีมิโก้ จำกัด         | 1. นายชัยภัทร           |
|                                              | ศรีวิสารวาจา            |
| บริษัทร่วม                                      |                       |
|                                              | 2. นายพินิจ พัวพันธ์       |
|  บริษัทหลักทรัพย์ เคที ซีมิโก้ จำกัด                  |                       |
|                                              | 3. นายเชาว์ อรัญวัฒน์*    |
+----------------------------------------------+-----------------------+

หมายเหตุ * ลาออกจากการเป็นกรรมการบริษัท มีผลตั้งแต่วันที่ 27 ก.พ. 2553

  ** ดูรายละเอียดเพิ่มเติมในหัวข้อ
  “ข้อมูลการดำรงตำแหน่งของผู้บริหารและผู้มีอำนาจควบคุมในบริษัทย่อย บริษัทร่วม
  และบริษัทที่เกี่ยวข้อง ณ 31 ธันวาคม 2552